Auksinė akis
Auksinė akis (angl. GoldenEye) – pirmasis filmas apie agentą 007 Džeimsą Bondą, kuriame pagrindinį vaidmenį atliko Pierce Brosnan ir 17-asis serijoje. Išleistas po šešerių metų pertraukos, filmas buvo nepanašus į ankstesnius, sukurtus pagal Iano Flemingo kūrinius. Pasikeitusi politinė situacija pasaulyje (šaltojo karo pabaiga ir SSRS žlugimas) taip pat atsispindėjo filme, kuris surinko 350,7 milijono dolerių. Pagal pajamas 1995 metais filmas užėmė 4-ą vietą bei tapo sėkmingiausiu Bondo filmu po „Munreikerio“ pasirodymo 1979 metais. Filmas sukurtas pagal John Gardner romaną.